钦定古今图书集成/理学汇编/经籍典/第084卷 > 王申子周易辑说 > 《问参伍以变之说》
## 钦定古今图书集成/理学汇编/经籍典/第084卷 > 王申子周易辑说 > 《问参伍以变之说》

或问曰：“《玉井难》子之说云：‘案朱子《本义》及《语录》，即未
尝指定此是‘参以变，此是‘伍以变’，不过谓参以数之，
又伍以数之，更相考核，以审其实而已。所谓欲‘伍以
参’者，盖参差不齐之中，便有个当然之理也。若曰‘三
而参之为九，五而参之为十五，以至十而参之为三
十，三而伍之为十五，五而伍之为二十五，以至十而
五之为五十，虽不指定为何数，其字义亦可粗通。又
三伍五为十五’’’”，亦《河图》中宫、《洛书》纵横十五之数也。
引而伸之，以至百千万亿之无穷。故《朱子语录》云：“三
个两是六，以五计之多一个；三个三是九，以十计之
少一个。又三个四，只是十二，必三个五，五个三，方成
十五，亦此意也。以子之说为拘泥不通，奈何？”曰：“愚初
于此两字，莫得其说，反复诸家，至朱子之言，尤所致
思。为于下文‘遂成天地之文’”，“‘遂定天下之象’两句上
说不去，反复思之，然后见得参者参也，参三为参；五
者伍也，伍五为伍，故以为三参乾坤而成八卦，三参
八卦而成六十四，是遂成天下刚柔相杂之文也。一
六、二七、三八、四九、五”十，各相伍而遂定天下五行生
成相配之象，如《玉井》所说，又何以成天下之文、定天
下之象乎？《天官》设其参，傅其伍，“参”亦谓卿三人，伍亦
谓大夫五人。经中是参伍字，诸说以“参其伍”及“三”与
“五”字释之，可乎？